MrsKorea & mily2 nélkül ez az epizód nem jöhetett volna létre.
~ 74. rész ~
A Királyné még mindig a szertartásos meghajlásokat végzi?
Igen, az udvarhölgyétől hallottam, hogy még két óra, mire végez vele.
- Visszatér a palotába? - Nem, a Királyné mellett maradok.
Egy hónapja már, hogy minden nap elvégzi a 3000 meghajlás ceremóniáját Ui ágyasért.
A Királyné gondoskodása igazán figyelemre méltó.
Könyörgök.
Összekulcsolt kézzel könyörgök.
Kérlek, óvd meg Ui ágyast.
Kérlek, vigyázz rá.
Uram...!
Hát eljött.
Induljunk. Őfensége már vár önre.
Wook...
Fenség!
Most elmehetsz.
Ha a fájdalmak ismét elkezdődnek, kérem, hívjon újra, Fenség.
Úgy lesz. Ne aggódj.
Miért álldogálsz csak úgy ott? Gyere, és ülj le.
Micsoda egy nyomorult lélek vagyok.
Neked is aggodalmat okoztam.
Mi történt, Fenség?
Hogy történhetett ez...?
Wook...
Miért sírsz?
Jól vagyok, ezért kérlek, ne sírj.
Fenség!
- Meg kell találnia a gyógymódot! - Őfelsége, a Király!
Felség!
Ő az az orvos, akiről meséltek?
Igen, Felség.
Tehát? Megvizsgálta Ui ágyast?
Mi a diagnózis? Gyógyítható?
Nem úgy néz ki, Felség.
Nem úgy néz ki?
De azt hallottam, maga már gyógyított májrákot!
Beszéljen!
Kérem, bocsásson meg, Felség, de Ui ágyas betegsége már előrehaladott állapotban van.
Akkor hát mi a válasza?
Azt mondja, nem gyógyíthatjuk meg?
Ugyanazt mondja, mint a többiek? Hogy nem tehetünk érte semmit?
Kérem, kegyelmezzen, Felség!
Felség, Nam eunuch vagyok.
Felség, Ui ágyas öccse megérkezett.
Felség.
- Hát eljött. - Igen.
- Találkozott a nővérével? - Igen, Felség.
Az állapota nagyon gyorsan romlik.
De az ország orvosai közül senki se tudja megmenteni az életét.
De nem hagyom őt meghalni ilyen egyszerűen. Ez nem történhet meg!
Ha Csoszun orvosai nem tudják meggyógyítani őt, máshonnan hozatok majd orvosokat.
Addig keresem őket, míg meg nem gyógyítják őt.
Felség!
Ezért kértem öntől személyes találkozót.
Ön talán tudja, kikhez kellene fordulnom.
Hogy érti ezt, Felség?
Felség! Azt mondja, a nyugati orvostudományt szeretné segítségül hívni?
Így van. Azt hallottam, hogy Csing is alkalmazza a nyugati orvoslás módszereit.
És úgy értesültem, hogy néhány keresztény misszionárius orvosi képzést is kapott.
Hallottam a nyugati orvoslás tudományáról, Felség.
De olyan elfogadhatatlan módszereik vannak, mint késsel felvágni az emberi testet és szerveket.
Elképzelhetetlen műtéteket hajtanak végre!
Tudom, hogy a módszereiket mi nehezen tudjuk elfogadni.
De ezáltal képesek olyan betegségeket is meggyógyítani, mint a májrák!
Ilyesmiről én is hallottam, Felség.
Jeget és gyógyszereket használnak arra, hogy elaltassák a pácienseket.
- Aztán pedig kivágják a beteg testrészeket. - Így van.
Kétség nem fér hozzá, veszélyes módszer.
De Jang Choong Suk tolmács ellátogatott Csingbe,
és látta, hogy a nyugati orvosok így gyógyítottak meg egy májrákos beteget.
De Felség... Ui ágyas akkor is Csoszun egyik királyi ágyasa.
A kormány nem fogja hagyni, hogy felvágják a testét!
Nem érdekel. Amíg megmenthetjük vele az életét,
megteszek bármit, ami ehhez szükséges!
Elmész a kedvemért Csingbe?
Tényleg ezt akarja, Felség?
Én nem vagyok járatos az orvostudományban. De késsel kivágni egy ember máját...
Nem veszélyes az ilyesmi?
Bizonyára rettegsz.
Igen... Én is ugyanígy érzek, Dae Su.
Én is félek ettől az egésztől.
Felség...
Ahogy múlnak a napok, a félelmem egyre erősödik.
Rettegek attól, hogy elveszítem Song Yeont.
De ez lehet Song Yeon utolsó esélye.
Elmész hát a kedvemért, Dae Su?
Elmész, és elhozod őket ide?
Felség...
De ez lehet Song Yeon utolsó esélye.
Elmész hát a kedvemért, Dae Su? Elmész, és elhozod őket ide?
Sikerült valamit kideríteni?
Azt hiszem, igaz, amit beszélnek. Dal Hót kérdeztem róla.
A Király elküldte Park parancsnokhelyettest Csingbe, hogy nyugati orvosokat hozzon.
Akkor mi fog most történni, Uram? Ha eljönnek, Őfensége megmenekül?
Még semmi sem biztos, de az a tolmács, aki Csingben járt, látta,
hogy halálos beteget sikerült kigyógyítani a májrákból!
- Akkor hát igaz! - Igaznak kell lennie!
Milyen csodálatos is lenne, ha így lenne!
Az se érdekel, ha külföldiek vagy fehér emberek! Amíg Ui ágyas életben maradhat...!
Reménykedjünk! Nem mondhatunk le Ui ágyasról ilyen könnyen!
Csoda fog történni! Ebben biztos vagyok!
Igen! Hiszem, hogy hamarosan jó híreket kapunk majd!
Hát persze, hogy így lesz! Őfensége nem adja fel olyan könnyen!
Én hiszek a csodákban!
Micsoda? Őfelsége elküldi Park parancsnokhelyettest Csingbe?
- Igen, Fenség! - Fenség, Park parancsnokhelyettes látni kívánja.
De hogy akarhatják, hogy késsel vágjanak fel egy emberi testet?
Félretéve a hivatalnokok tiltakozását, mi lesz, ha Ui ágyas belehal a műtétbe?
De azt hallottam, hogy a nyugati orvoslással meg lehet menteni az ember életét.
És mivel a mi orvosaink már lemondtak róla, ez lehet az utolsó reménységünk!
Kang parancsnokhelyettesnek igaza van. Ha ez az utolsó reménységünk...
Akkor meg kell mentenünk Őfenségét!
Nem leszek sokáig távol, Fenség.
- Nem nyugszok, míg el nem hoztam őket. - Ne tedd, Dae Su.
Könyörgök, ne menj! Beszélek a Királlyal.
- Fenség! - Hasztalan minden próbálkozás!
- Számomra már túl késő, Dae Su. - Túl késő? Hogy mondhat ilyet?
Ez lehetetlen! Ez nem igaz, Fenség!
Ne tedd ezt, Dae Su. Te is nagyon jól tudod.
Nem akarom, hogy Őfelsége olyasvalamiben reménykedjen, ami eleve kudarcra van ítélve.
Fenség...!
Hát nem érted? Szenvedni fog.
Ha a gyógyulásomban reménykedik, az csak szenvedést okoz majd neki.
- Jobb, ha lemond rólam... - Lemondani?
- Hogy mondhat ilyet, Fenség? - Dae Su...
Hát már elfelejtette, mit jelent Fenséged a Király számára?
Hát nem tudja, hogy érzi magát Őfelsége nap mint nap a betegsége miatt?
Úgy bír elviselni minden elmúló napot, hogy abban reménykedik, megmentheti önt.
Csak így képes átvészelni minden egyes napot.
Ha ez a reménysugár elillan, nem lesz képes tovább élni.
Hogy mondhatja hát, hogy mindez hasztalan? Hogy mondhatja, hogy nincs remény?
- Dae Su...! - Sebesen vágtatok majd, akár a szél.
Pihenés nélkül Csingbe lovagolok, és elhozom az orvosokat, hogy meggyógyítsák Fenségedet.
Ezért kérem, várjon rám. Addig pedig, kérem, vigyázzon magára.
Nincs már több időnk. A hónap végéig vissza kell érned.
Könyörgök, Dae Su!
Úgy bír elviselni minden elmúló napot, hogy abban reménykedik, megmentheti önt.
Csak így képes átvészelni minden egyes napot.
Ha ez a reménysugár elillan, nem lesz képes tovább élni.
Hogy mondhatja hát, hogy mindez hasztalan? Hogy mondhatja, hogy nincs remény?
Felség...!
Uram! Két napja megállás nélkül lovagol. Pihennie kell...
Erre nincs időnk. Euijuig megyek, és az ottani állomáson találkozunk.
Igenis, Uram!
Asszonyom!
Mit mondtál? Őfensége a ruháit kérte?
Fenség! Mit csinál? Miért kelt fel?
Jól vagyok, ne lármázz.
- De Fenség... - Okkal teszem mindezt.
Úgy éreztem, hogy ha most lefekszek, soha többé nem kelek fel onnan.
Ezért kérlek, ne utasíts erre.
Vissza kell szereznem az erőmet.
Egyébként is kéretni akartalak.
Szükségem lenne néhány dologra az Akadémiáról. Elhoznád nekem ezeket, Yang udvarhölgy?
Az Akadémiáról, Fenség?
Mit mondtál? Ui ágyas elhagyta a szobáját?
Hogy kelhetett fel ilyen állapotban? Hol voltak az udvarhölgyei és orvosai?
Azt mondták, Ui ágyas olyan eltökélt volt, hogy nem tudták feltartóztatni, Felség.
Valamint... Ui ágyas szeretné, ha Felséged csatlakozna hozzá a Buyong teraszon.
Micsoda?
Song Yeon!
- Felség! - Miért nem pihensz a szobádban?
Hogy micsoda? Meg akarod festeni a portrémat?
Egész életemben erről álmodtam, Felség.
Mindig is saját kezeimmel szerettem volna megfesteni Felséged arcképét.
Ahogy idővel a szívemben is feljegyeztem Felséged arcát,
úgy papírra is le szerettem volna festeni azt.
És bár tudom, hogy ez a palota szabályai ellen való,
kérem, engedje meg, hogy ezt megtegyem, Felség.
Ez nevetséges, Song Yeon. Hogyan is festhetnél, mikor így legyengültél?
- Ha meggyógyultál, majd megfestheted a... - Felség.
Hadd legyen ez az én reménysugaram.
Ahogy Felséged is a gyógyulásomban reménykedik,
hadd reménykedjek én is ugyanebben.
Hinni fogok benne, Felség. Nem adom fel.
Mindezt úgy, hogy minden nap festek egy kicsit Felséged arcképéből.
Így fogom visszanyerni testem erejét.
Song Yeon...
Ezért kérem, ígérjen meg nekem valamit cserébe.
Ígérje meg, hogy erős lesz, bármi történjék is.
Ahogy én sem adom fel a reményt Felséged miatt,
úgy Felségednek is örökké emlékeznie kell rám és arra, mennyire szeretem önt,
és sosem szabad feladnia a reményt.
- A gyermek pedig, akit a szívem alatt hordok... - Song Yeon!
Ez minden, Felség. Mindössze ennyit kérek.
Ezért kérem, ígérje meg, hogy ezt megteszi a kedvemért.
Rendben.
Megígérem.
Ígérem, hogy kitartok melletted. Ígérem, hogy megbirkózok mindennel.
Esküszöm.
Felség...
Song Yeon...
Fenség, hogy érzi magát?
Jól vagyok. Még elviselhető a fájdalom.
Őfelsége, a Királyné!
Felség...
Hogy érzi magát?
Jelentősen gyengült a pulzusa.
Jól vagyok, Felség.
Kérem, ne aggódjon...
Ui ágyas...
Park parancsnokhelyettes hamarosan megérkezik Csingből.
Kérlek, tarts ki még egy kicsit.
Te már nem csak a Király barátja vagy.
Hanem az én barátom is.
Ezért kérlek, légy még erős egy kicsit, az én kedvemért.
Felség...
Azonnal értesítsétek a palotát, amint megérkezik a fővárosba, és gondoskodjatok a biztonságáról.
- Igenis, Felség! - Igenis, Felség!
Azt akarod mondani, hogy te is elmész?
Már nem bírom tovább! A főváros kapujánál várok majd Dae Sura.
Nem tudhatod, mikor érkezik meg! A palotában szóltál erről egyáltalán?
- Mi lesz, ha elbocsátanak? - Kit érdekel! Őfensége haldoklik!
Megyek is!
Miért késlekedik ennyit?
Azt mondják, még nem járt erre.
Már majdnem itt a hónap vége. Remélem, hamarosan megérkezik.
Időben itt lesz. Megesküdött, hogy a hónap végére visszatér. Itt lesz!
Dae Su, kérlek, siess! Könyörgök!
Uram! Uram!
Uram! Már jön is! Dae Su közeledik!
Komolyan?
Dae Su az! Közeledik!
De miért jött egyedül?
Bácsikám! Uraim!
Mi történt? Miért jöttél egyedül?
Hol van az orvos? Nem találtad meg?
Dehogynem! Az orvos hamarosan megérkezik az Öt Sereg parancsnokának kíséretében.
Azt akartam, hogy velem együtt érkezzen, de nagyon kifárasztotta őt az út.
Előtte indultam, hogy értesíteni tudjak mindenkit az érkezéséről.
- Szóval már közeledik az orvos? - Igen! És már gyógyított májrákot!
Néhány órán belül megérkezik!
Üzenjetek Őfelségének. Mondjátok meg neki, hogy hamarosan megérkezünk a palotába.
- Megértettétek? - Igen, Uram!
Fenség, olyan sápadt...
Miért nem tér vissza a palotájába?
Nem, hamarosan elkészülök a festménnyel.
- Mennyi az idő? - A Kígyó órájában járunk.
~ a Kígyó órája: délelőtt 9 és 11 óra között ~
Küldj egy hírnököt, hogy derítse ki, mi történt.
Felség, Park udvarhölgy vagyok.
Felség, üzenet érkezett az euijui állomásról.
Ide vele!
Értesítsd a Királyi Kórházat, hogy kezdjék el az előkészületeket.
Igenis, Felség.
- Megtaláltátok? - Sehol se találom!
- Meg kell találnunk! - Igenis, Asszonyom!
Azt mondta, mindenképp meg kell találnunk!
Asszonyom! Asszonyom!
Sehol sem találjuk Ui ágyast!
- Hogyan? Nincs a teraszon? - Nincs ott!
- Fenség! - Őfelsége, a Király!
Hallottam, hogy Ui ágyas itt tartózkodik.
Felség...
Fenség! Fenség!
Song Yeon!
Fenség! Fenség!
Song Yeon!
Song Yeon! Song Yeon!
Felség...
Mi történt? Merre jártál?
Én... ezt kerestem...
Song Yeon! Mi van veled? Song Yeon!
Mire várnak még? Azonnal hívjanak orvost!
Song Yeon! Térj magadhoz!
Dae Su visszatért. Magával hozta az orvost!
Kérlek! Kérlek, térj magadhoz!
- Felség... - Igen, csak még egy kicsit!
Nemsokára ideér az orvos Csingből.
Kérlek... Csak még egy kicsit bírd ki.
Bocsásson meg, Felség...
Én... előremegyek... hogy Hyanggal lehessek...
Mennem kell...
Miről beszélsz? Elmész? Hová? Hová akarsz menni nélkülem?
Nem! Nem hagyom, hogy elmenj! Song Yeon!
Ne, Song Yeon! Nem engedlek el!
Nem engedlek el csak így!
Kérem, ne sírjon, Felség...
Kérem, ne szenvedjen, Felség...
Kérem, sohase feledje...
... mennyire szerettem Felségedet...
A szívem örökké Felségedé...
Song Yeon!
Hogy... micsoda, Főeunuch uram?
Hogy érti az, hogy Őfensége eltávozott?
Uram!
Dae Su...
Ne! Az nem lehet...
Az lehetetlen...
De itt az orvos Csingből...!
Az orvos, aki megmentheti az életét...!
Már majdnem ideért! Úton van felénk!
- Hogy halhatott meg? - Dae Su, uralkodj magadon...!
Nem! Ez nem lehetséges!
Őfensége azt ígérte, várni fog.
Azt mondta, megvárja, míg visszatérek!
Hogy halhatott meg?
Azt... Azt mondta...!
Felség!
Ui ágyas...!
- Felség! - Hogy halhatott meg egy ilyen drága teremtés?
Jobban kellett volna vigyáznom rá.
Ha tudtam volna, hogy ennyire fáj majd az elvesztése, jobban szerettem volna őt.
Felség...!
Fenség!
A mi szeretett Ui ágyasunk!
Fenség!
Azt se bántam, hogy csak távolról nézhettem Fenségedet.
Csupán arra vágytam, hogy boldogan élhessen Őfelsége mellett, élete végéig.
Hogy tehette ezt velünk?
Mit gondol, hogyan leszek képes ezek után tovább élni?
Hogyan is élhetnék ebben a világban, melynek Fenséged már nem része?
Felség, ideje indulnia.
Felség...
Mondd meg nekik, hogy várjanak még egy kicsit.
Néhány dolgot még el kell mondanom neki.
Kérem, ne sírjon, Felség...
Kérem, ne szenvedjen, Felség...
Tudod...
Kisfiúként...
... amikor ezt a karodra kötöttem...
... a szívemet is hozzád láncoltam.
Tudtad ezt?
Ezért...
Vidd ezt magaddal.
Vidd magaddal a szívemet.
Látod már Hyangot?
Látod már ott a gyermekünket?
Azt mondtad, az arcképemet magaddal viszed.
Ezért várjatok rám...
Megtérek majd hozzátok.
Addig pedig...
... várjatok rám.
Bocsásson meg... Hallottam, hogy itt a közelben valaki malomkereket gyárt. Merre találom őt?
- Ó, igen, arra találja őt. - Köszönöm!
Van itt valaki? Van itt valaki?
Pedig ez az a ház!
Ki maga?
Elnézést, hogy csak így bejöttem.
Jeong Yak Yong vagyok, a Királyi Levéltár egyik tisztviselője.
Ezekről a kerekekről szeretnék feltenni néhány kérdést.
Hogyan?
Szóval ahogy a kerék forog, összeszövi vele a fonalat?
Igen, a kerék segítségével gyorsabban megy.
Értem! Szóval ez a fonál szövésének egy gyorsabb és hatékonyabb módja!
Megengedi, hogy én is kipróbáljam?
- Hogyan? Ki akarja próbálni? - Igen!
- Uram! Merre járt? - Mi a baj?
Siessen a Hwaseong Hivatalba! Őfelsége már vár önre!
Hogyan? Ó, valóban! Megfeledkeztem a megbeszélésről!
- Mi tartott ilyen sokáig? - Kérem, bocsásson meg, Uram.
- Őfelsége odabenn vagy? - Igen, menjen be gyorsan.
Igenis, Uram.
Merre jártál?
Felség!
Biztos vagyok benne, hogy értesültél erről a megbeszélésről. Merre jártál?
Kérem, bocsásson meg, Felség. Valaminek utána kellett néznem, ezért a faluban jártam.
Akkor foglalj helyet. A többiek jelentését már meghallgattam.
Most te következel.
Jeong tisztviselő!
Kérem, bocsásson meg, Felség! Siettemben a szobámban felejtettem a jelentésemet!
- Hogyan? - Megyek, és gyorsan elhozom.
- Semmi szükség erre. - Tessék?
Megyek, és magam nézem meg az építkezést.
Hogyan alakul az építkezésen dolgozók bére?
A kőművesek és ácsok napi 2 punt kapnak.
A felügyelőik 5 punt kapnak naponta.
Az építkezés sokkal gördülékenyebben és gyorsabban halad,
hiszen napszámot fizetünk a munkásoknak, és nem kényszerítjük a lakosságot a munkára.
Igen, Csoszun törvényei szerint a lakosság köteles lenne elvégezni az ingyen munkát.
De ezen változtatnunk kell. Hogyan is kérhetnénk fel őket ingyen munkára,
hogyha emiatt a saját termőföldjeiket kellene otthagyniuk műveletlenül?
Az erődítmény falainak építése némileg késedelmet szenved. Mi ennek az oka?
Ahogy a fal egyre magasabbra emelkedik, több időbe telik a köveket a helyükre illeszteni.
Jeong tisztviselőt bíztam meg azzal, hogy egy emelőszerkezet segítségével megoldást találjon.
Nos? Még mindig nem jutottál semmire?
- Van egy kis probléma, Felség. - Probléma?
Nagyobb, mint reméltem!
Ez a szerkezet csigarendszert használ.
A csiga segítségével minimálisra csökken a nehéz tárgyak emelésébe fektetett energia.
Ez különbözik mindentől, amit korábban láttam.
De a csigás emelőgépeket nem szokták rögzíteni a talajhoz? Ez miért nincs rögzítve?
Azért, mert ez feleakkora erőkifejtéssel képes felemelni az elemeket.
Ez azt jelenti, hogy ez a csiga 40 kg erővel képes 25 000 kg-nyi tárgyat megemelni.
Igaz ez?
Ezért a "csigarendszerű nehézemelő" nevet adtam ennek a találmánynak.
Akkor mi a probléma? Ennek az építkezést kellene segítenie, nem?
Egyensúly szempontjából sajnos nem túl biztonságos.
Valóban?
Ha használni akarjuk, egyforma erővel kell tartanunk a köteleket minden oldalról.
Ha nem így tennénk, az emelt tárgy a földre zuhanna.
Így van, Felség. De nincs vesztegetni való időnk.
- Na és ha összekötnénk a köteleket? - Az nem lehetséges.
Mi lesz, ha eloldódnak? A munkások súlyosan megsérülhetnek.
A népem életéről van szó. Más megoldást kell találnunk.
Kérem, bocsásson meg, Felség. Úgy igyekeztem, hogy ezt nem vettem figyelembe.
Nem, ne mondd ezt. Nem azért mondtam, mert hibáztatni akarnálak.
- Felség! - Kapsz még öt napot.
Mit szólsz hozzá? Addigra tudsz találni valamilyen alternatívát?
Igen, Felség! Mindent megpróbálok!
- Rendben. Tartsátok szemmel őket! - Igenis, Uram!
Az építkezés már majdnem befejeződött Suwonban...
Ez azt jelenti, hogy Őfelsége kardjának éles pengéje hamarosan a torkunknak feszül.
Akkor mihez kezd majd, Felség?
Ha ez bekövetkezik, nem tesz majd semmit?
Őfelsége gyengítette az öt nagy sereg erejét, míg a Sárkány Testőrséget megerősítette.
Ez felháborodást váltott ki katonai körökben.
- És? - Felség!
Miért nem találkozik a katonaság főparancsnokával?
Dühösek a Királyra, és potenciális szövetségeink lehetnek!
Felség...!
Felség!
Rendelj minden minisztert a palotába.
Igenis, Felség!
Nemsokára elkezdik végrehajtani az elképzeléseiket.
- Haladjon minden a megbeszéltek szerint. - Igenis, Felség.
Már megbocsásson, Felség! De azt mondja, Suwonba akarja költöztetni a kormányt?
Így van. Suwon új várossá alakul.
Az ottani erődítmény pedig a Hwaseong nevet kapja.
Ezért mindannyian kezdjék meg hivatalaik Suwonba költöztetését.
- Gondoskodjanak a zökkenőmentes átállásról! - Felség!
Felség! Kérem, bocsásson meg, de ez kivitelezhetetlen!
Suwon egy viszonylag elzárt település, és túl messzire helyezkedik el a fővárostól!
Odaköltöztette a lakosságot, most pedig a kormányt is át kívánja helyezni!
Ha így tesz, országunk magja, Hanyang városa instabillá válhat!
Igen, ez meglehet.
De miért jelent ez problémát, Tanácsos?
Hanyang mellett most már Suwon is országunk egyik központja lesz.
Hiszem, hogy ez országunk fejlődését szolgálja majd.
Miért tiltakoznak hát?
Az érdekeik és befolyásuk köti ide önöket, nem igaz?
- Felség! - Amint az erődítmény építése befejeződik,
Hanyang népét Suwonba költöztetem, földet és házat adok nekik, ahol élhetnek.
Emellett magánbirtokot építtetek Hae Kyung királynőnek és megboldogult édesapám sírjának.
És még valami.
Nem érdekel, hány beadványban könyörögnek, vagy hányan borulnak térdre előttem,
nem fogom megváltoztatni a döntésemet. Megértették?
Excellenciás uram, Őfelsége tényleg Suwonba akarja költöztetni a fővárost!
Akkor velünk mi lesz? Száz éve Hanyang jelenti hatalmunk székhelyét!
Hát nem így akarja a tudtunkra adni, hogy ne is próbálkozzunk semmivel?
Ez egy levél a Tanácsostól, Felség.
Felség!
Talán ez lesz az utolsó összecsapásunk.
Menj, és add át az üzenetemet a Tanácsosnak.
Mondd meg neki, hogy találkozok a katonai vezetőkkel.
Igenis, Felség.
Nem maradt más választásunk.
Biztos vagyok benne, hogy ezzel mind tisztában vannak.
Ha Őfelsége azt akarja, hogy mondjunk le az életünkről, ugyanezt kell elvárnunk tőle is.
Hyo Chang Won
~ Ui ágyas és Mun Hyo herceg síremléke ~
Ígérje meg, hogy erős lesz, bármi történjék is.
Ahogy én sem adom fel a reményt Felséged miatt,
úgy Felségednek is örökké emlékeznie kell rám és arra, mennyire szeretem önt,
és sosem szabad feladnia a reményt.
Nem feledkeztem meg erről az ígéretről.
Győzni fogok, Song Yeon.
Amíg ezen a trónon ülök,
minden erőmmel azon leszek, hogy jó király váljon belőlem.
Felség, Park parancsnokhelyettes megérkezett.
Felség...
- Valóban? - Igen, Felség.
Nemcsak Choi tanácsos és a No Ron többi tagja jelent meg,
de a katonai vezetőség tagjai is részt vettek a megbeszélésen.
Felség, mit szeretne, mit tegyünk? Éljünk az alkalommal, és kapjuk el őket...
Nem, ennek még nem jött el az ideje.
Pusztán azért, mert magánjellegű megbeszélésük volt, még nem foghatjuk el őket.
Továbbra is türelmesnek kell lennünk.
Lassan összeáll a kép, Dae Su.
A Hwaseong erődítményben akarnak majd megállítani,
ezért ott fogom várni őket.
Magyar felirat: Brigi (brigichan@hotmail.com)
http://yisanprojekt.hu/
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com